**Jakob Ingebrigtsen** (s. 19. syyskuuta 2000) on norjalainen keskimatkojen juoksija ja kestävyysjuoksija. Hän on olympiavoittaja, MM-voittaja, nelinkertainen ulkoratojen ja kolminkertainen sisäratojen Euroopan-mestari sekä maailman- ja euroopanennätysten haltija.

Ingebrigtsen sijoittui Bydgoszczin alle 20-vuotiaiden MM-kilpailuissa 2016 yhdeksänneksi 1 500 metrin juoksussa. Hän voitti samana vuonna maastojuoksun junioreiden Euroopan-mestaruuden. Hän voitti Grosseton alle 20-vuotiaiden EM-kilpailuissa 2017 kultaa 5 000 metrillä ajalla 14.41,67 ja 3 000 metrin estejuoksussa ajalla 8.50,00. Lisäksi hän oli 1 500 metrillä kahdeksas. Lontoon MM-kilpailuissa hän karsiutui estejuoksun alkuerissä. Kauden päätteeksi hän voitti jälleen maastojuoksun junioreiden Euroopan-mestaruuden.

Ingebrigtsen paransi helmikuussa 2018 junioreiden sisäratojen Euroopan ennätyksiä kolmesti: 1 500 metrillä hän juoksi 3. helmikuuta Bærumissa ajan 3.42,75 ja 10. helmikuuta Gentissä 3.40,96 sekä 3 000 metrillä ajan 7.56,74 Bærumissa 4. helmikuuta. Toukokuussa hän juoksi Eugenessa mailin ulkoratojen junioreiden Euroopan ennätyksen 3.52,28.

Ingebrigtsen saavutti Tampereen alle 20-vuotiaiden MM-kilpailuissa 2018 hopeaa 1 500 metrillä ajalla 3.41,89 ja pronssia 5 000 metrillä junioreiden Euroopan ennätys -ajalla 13.20,78. Hän juoksi 1 500 metrin juonioreiden Euroopan ennätyksen 3.31,18 Monacossa 20. heinäkuuta 2018.

Ingebrigtsen voitti Berliinin EM-kilpailuissa 2018 kultaa 1 500 metrillä ajalla 3.38,10. Hänestä tuli 17-vuotiaana nuorin juoksulajin Euroopan-mestari. Seuraavana päivänä hän voitti 5 000 metrin Euroopan-mestaruuden junioreiden Euroopan ennätyksellä 13.17,06. Hänestä tuli ensimmäinen juoksija, joka on voittanut samoissa kisoissa 1 500 ja 5 000 metrin Euroopan-mestaruudet. Ostravan maanosien cupissa hän sijoittui 1 500 metrillä kolmanneksi. Kauden päätteeksi hän voitti maastojuoksun junioreiden Euroopan-mestaruuden sekä henkilökohtaisessa kilpailussa että joukkuekilpailussa.

Ingebrigtsen juoksi helmikuussa 2019 kahdesti sisäratojen junioreiden maailmanennätyksen 1 500 metrillä: 10. helmikuuta hän juoksi Bærumissa ajan 3.36,21 ja 20. helmikuuta Düsseldorfissa 3.36,02. Hän voitti Glasgow'ssa 2019 sisäratojen Euroopan-mestaruuden 3 000 metrilä ajalla 7.56,15. Alkuerissä hän oli juossut junioreiden Euroopan ennätyksen 7.51,20. 1 500 metrillä hän sai hopeaa ajalla 3.43,23. Maastojuoksun MM-kilpailuissa hän sijoittui alle 20-vuotiaiden sarjassa 12:nneksi. Hän juoksi kesällä 2019 junioreiden Euroopan ennätyksen maililla 3.51,30 Stanfordissa, 1 500 metrillä 3.30,16 Lausannessa (myös alle 23-vuotiaiden Euroopan ennätys) ja 5 000 metrillä 13.02,03 Lontoossa.

Dohan MM-kilpailuissa 2019 Ingebritsen oli 1 500 metrillä neljäs ajalla 3.31,70 ja 5 000 metrillä viides ajalla 13.02,93. Hän voitti samana syksynä maastojuoksun alle 20-vuotiaiden Euroopan-mestaruuden ja sai joukkuekilpailussa hopeaa.

Ingebrigtsen juoksi 2 000 metrin Euroopan ennätyksen 4.50,01 Oslossa kesäkuussa 2020. Saman vuoden elokuussa hän juoksi Monacossa 1 500 metrin Euroopan ennätyksen 3.28,68. Hän juoksi 1 500 metrin sisäratojen Euroopan ennätyksen 3.31,80 Liévinissä helmikuussa 2021. Hän voitti Toruńissa 2021 sisäratojen Euroopan-mestaruuden 1 500 metrillä ajalla 3.37,56 ja 3 000 metrillä ennätyksellään 7.48,20. Hän juoksi 5 000 metrin Euroopan ennätyksen 12.48,45 Firenzessä 10. kesäkuuta 2021. Tokion olympialaisissa hän voitti 1 500 metrillä kultaa olympia- ja Euroopan ennätyksellä 3.28,32.

Ingebrigtsen voitti maastojuoksun Euroopan-mestaruuden ja sai joukkuekilpailussa pronssia 2021. Hän juoksi sisäratojen 1 500 metrin maailmanennätyksen 3.30,60 Liévinissä 17. helmikuuta 2022. Hän saavutti samalla matkalla hopeaa Belgradin MM-hallikilpailuissa 2022 sekä saman vuoden Eugenen MM-kilpailuissa. Hän voitti Eugenessa kultaa 5 000 metrillä ajalla 13.09,24. Münchenin EM-kilpailuissa 2022 hän voitti 5 000 metrin kultaa ajalla 13.21,13 ja 1 500 metrin kultaa ajalla 3.32,76. Hän voitti samana vuonna maastojuoksun Euroopan-mestaruuden. Hän voitti Istanbulin sisäratojen EM-kilpailuissa 2023 kultaa 1 500 metrillä ajalla 3.33,95 ja 3 000 metrillä halliennätyksellään 7.40,32.

Ingebrigtsen juoksi kahden mailin maailmanennätyksen 7.54,10 Pariisissa 9. kesäkuuta 2023. Hän paransi Daniel Komenin vuonna 1997 juoksemaa entistä ennätysttä neljä ja puoli sekuntia. Väliaikana hän juoksi 3 000 metrin Euroopan ennätyksen 7.24,00. Hän paransi 1 500 metrin Euroopan ennätystä kahdesti kesällä 2023 juostuaan Oslossa kesäkuussa ajan 3.27,95 ja Chorzówissa heinäkuussa 3.27,14.

Budapestin MM-kilpailuissa 2023 hän saavutti hopeaa 1 500 metrillä ajalla 3.29,65 ja voitti 5 000 metrin maailmanmestaruuden ajalla 13.11,30.

Ingebritseniä valmensi aiemmin hänen isänsä Gjert, mutta heidän välinsä katkesivat kokonaan tammikuussa 2022 ja Jakob esti isänsä akreditoinnin vuoden 2023 MM-kisoihin uhkaamalla jäädä pois koko kisoista jos hänen isänsä tulee myös sinne.

Henkilökohtaiset ennätykset
---------------------------

### Ulkoradat

| *Matka* | *Aika* | *Paikka* | *Vuosi* |
| --- | --- | --- | --- |
| 800 m | 1.46,44 | Oslo | 30. kesäkuuta 2020 |
| 1 500 m | 3.27,14 **AR** | Chorzów | 16. heinäkuuta 2023 |
| Maili | 3.46,46 **NR** | Oslo | 16. kesäkuuta 2022 |
| 2 000 m | 4.50,01 **AR** | Oslo | 11. kesäkuuta 2020 |
| 3 000 m | 7.23,63 **AR** | Eugene | 17. syyskuuta 2023 |
| 5 000 m | 12.48,45 **AR** | Firenze | 10. kesäkuuta 2021 |
| 3 000 m ej | 8.26,81 | Kortrijk | 8. heinäkuuta 2017 |

### Sisäradat

| *Matka* | *Aika* | *Paikka* | *Vuosi* |
| --- | --- | --- | --- |
| 800 m | 1.52,01 | Bærum | 4. helmikuuta 2018 |
| 1 500 m | 3.30,60 **WR** | Liévin | 17. helmikuuta 2022 |
| 3 000 m | 7.40,32 | Istanbul | 5. maaliskuuta 2023 |
|

**WR** = maailmanennätys, **AR** = Euroopan ennätys, **WJR** = Nuorten maailmanennätys, **AJR** = Nuorten Euroopan ennätys, **NR** = Norjan ennätys

Lähteet
-------

1. 1 2 3 4 5 6 7 8 9  Jakob Ingebrigtsen Kansainvälinen yleisurheiluliitto.  (englanniksi)
2. 1 2 3 4 5 6 7 8 9 10 11 12 13 14 15 16 17 18 19 20 21  Jakob Ingebrigtsen Tilastopaja (vaatii kirjautumisen, maksullinen palvelu).  (englanniksi)
3. 1 2  "Kukaan ei nyt kaipaa Usain Boltia" – 17-vuotias Jakob Ingebrigtsen löi läpi uudeksi yleisurheilun supertähdeksi 10 vuoden tiukan perhekoulutuksen jälkeen, jossa tyttöystävä on elämän ainoa normaali asia *yle.fi*.  12.8.2019. Viitattu 1.3.2019.
4. ↑  Teams Men, U20 *european-athletics.org*. Viitattu 1.3.2019. (englanniksi)
5. ↑
6. ↑  SPAR European Cross Country Championships U20 Men *european-athletics.org*. Viitattu 28.12.2019. (englanniksi)
7. ↑  Jakob Ingebrigtsen ilmoittautui 5000 metrin olympiamitalitaistoon – juoksi Timanttiliigassa Euroopan ennätyksen ja maailman kärkiajan *yle.fi*.  10.6.2021. Viitattu 2.7.2021.
8. ↑  Ingebrigtsen løp inn til knusende OL-gull  7.8.2021. NRK. Viitattu 7.8.2021. (norjaksi)
9. ↑  Kahden maailmanennätyksen päätöspäivä! Armand Duplantisin mieletön ME kruunasi MM-kisat – ruotsalainen villiintyi yleisön edessä *Yle Urheilu*.  25.7.2022. Viitattu 25.7.2022.
10. ↑  Maailmanennätys! Norjan juoksijahirmu kokeili erikoista kisamatkaa, täräytti historiankirjat uusiksi *mtvuutiset.fi*.  9.6.2023. Viitattu 24.8.2023.
11. ↑  Skandaali Norjassa! Jakob Ingebrigtsenin ja Gjert-isän välit täysin poikki *www.iltalehti.fi*. Viitattu 2.9.2023.

Aiheesta muualla
----------------

* Kuvia tai muita tiedostoja aiheesta **Jakob Ingebrigtsen** Wikimedia Commonsissa

Miesten 1 500 metrin juoksun olympiavoittajat

|  |
| --- |
| 1896: Edwin Flack |
1900: Charles Bennett |
1904: James Lightbody |
1908: Melvin Sheppard |
1912: Arnold Jackson |
1920: Albert Hill |
1924: Paavo Nurmi |
1928: Harri Larva |
1932: Luigi Beccali |
1936: John Lovelock |
1948: Henry Eriksson |
1952: Joseph Barthel |
1956: Ronald Delany |
1960: Herb Elliott |
1964: Peter Snell |
1968: Kipchoge Keino |
1972: Pekka Vasala |
1976: John Walker |
1980: Sebastian Coe |
1984: Sebastian Coe |
1988: Peter Rono |
1992: Fermín Cacho |
1996: Noureddine Morceli |
2000: Noah Ngeny |
2004: Hicham el-Guerrouj |
2008: Asbel Kipruto Kiprop |
2012: Taoufik Makhloufi |
2016: Matthew Centrowitz |
2020: Jakob Ingebrigtsen |

Miesten 5 000 metrin juoksun maailmanmestarit

|  |
| --- |
| 1983: Eamonn Coghlan |
1987: Saïd Aouita |
1991: Yobes Ondieki |
1993: Ismael Kirui |
1995: Ismael Kirui |
1997: Daniel Komen |
1999: Salah Hissou |
2001: Richard Limo |
2003: Eliud Kipchoge |
2005: Benjamin Limo |
2007: Bernard Lagat|
2009: Kenenisa Bekele|
2011: Mohamed Farah|
2013: Mohamed Farah|
2015: Mohamed Farah|
2017: Muktar Edris|
2019: Muktar Edris|
2022: Jakob Ingebrigtsen|
2023: Jakob Ingebrigtsen| |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* World Athletics
* Tilastopaja 🔒

 |

 |